Abertawe
Tha am baile Abertawe (Cuimris: [abɛrˈtʰawɛ], Beurla: Swansea ['swɒnzi]) anns a' Chuimrigh. Tha an t-ainm Cuimris a' ciallachadh "Inbhir Tawe" ('s e Tawe ainm na h-aibhne a tha a' ruigsinn na mara ann an Abertawe). Tha an t-ainm Beurla a' ciallachadh "Eilean Svein", ged-tà. 'S e Abertawe an dàrna baile as motha anns a' Chuimrigh agus an 26mh baile as motha anns an Rìoghachd Aonaichte.

'S e aon de na h-Ùghdarrasan ionadail th' ann an Abertawe cuideachd. Mar gach àite anns a' Chuimrigh, tha dà ainm oifigeil aig an sgìre, 's e Dinas a Sir Abertawe a tha e anns a' Chuimris, agus 's e City and County of Swansea gu h-oifigeil ris anns a' Bheurla. 
Ann an 2011 bha 239,000 duine a' fuireach anns an siorrachd seo. Mar sin 'S e Abertawe san dàrna àite a rèir àireamh-sluaigh anns a' Chuimrigh an dèidh Caerdydd.

Tha Bàgh Caswell  (Cuimris: Bae Caswel) faisg air Abertawe. Tha am bàgh suidhichte san ear-dheas air leth-eilean ris an canar Penrhyn Gŵyr sa Chruimris, no Gower Peninsula sa Bheurla. Tha tràigh le gainmheach ann agus fhuair e inbhe Blue Flag gu tric. Tha Comhairle Baile Abertawe a' solarachadh seirbhisean luchd-teasairginn  ann am Bàgh Caswell a h-uile latha dhen t-seachdain eadar an Cèitean is an t-Sultain. Bho 1972 a-mach 's e Ionad de Shuim Shònraichte Shaidheansail (ISSS) na Cuimrigh a th' ann am Bàgh Caswell.

Daoine ainmeil 
 Carwyn Jones, neach poileataigs  agus Prìomh-mhinistear na Cuimrigh.

Iomraidhean

Ceanglaichean a-mach 

 City and County of Swansea Council
 Swansea City Centre

Abertawe
Bailtean anns a' Chuimrigh